กูรูชี้ SET เดือนนี้ลุ้นฟื้นแตะ 1,420/1,436จุด
เจาะลึกแนวทางลงทุนประจำเดือนก.ย.กูรูชี้ดัชนีลุ้นฟื้นแตะ 1,420/1,436จุด
1 ก.ย. 2558

บล.โนมูระ พัฒนสิน ระบุในบทวิเคราะห์(1 ก.ย.58) แนวโน้มการลงทุนเดือน กย 2015  คาดตลาดจะฟื้นตัว ตามสินทรัพย์เสี่ยงโลก หลังมีโอกาสสูงที่การปรับขึ้นดอกเบี้ยนโยบายของสหรัฐฯ ในการประชุม 16-17 กย 2015 นี้ จะถูกชะลออกไปก่อน จากภาพรวมเศรษฐกิจโลกที่ชะลอตัว และภาวะเงินเฟ้อยังต่ำกว่าเป้าหมาย 2%
โดย Consensus ปรับมุมมองการขึ้นออกเบี้ยเป็นช่วงเดือน ธค 2015 เหมือนที่ Nomura คาด ปัจจัยนี้จะหนุน Fund Flow ระยะสั้นไหลกลับเอเซีย หลังจากความกังวลจากการปรับขึ้นดอกเบี้ยนโยบายในเดือน กย นี้ ได้กดดันให้ Fund Flow ไหลออกจากเอเซียตั้งแต่ 21 กค –ปัจจุบันราว -8.45 พันล้านเหรียญฯ หรือ-2.99 แสนล้านบาท ประกอบกับ Sentiment บวกของนโยบายภาครัฐฯ ที่มีความยืดหยุ่นขึ้น ทั้งนโยบายกระตุ้นเศรษฐกิจระยะสั้น 1.1แสนล้านบาท ผ่านกองทุนหมู่บ้าน(5.9หมื่นล้านบาท), ผ่านงบซ่อมแซม-สร้าง 7พันตำบล(3.5หมื่นล้านบาท) และ ลงทุนขนาดเล็ก(โครงการไม่เกิน1ล้าน รวม 1.6หมื่นล้านบาท)
รวมถึงนโยบายช่วยเหลือ SME ที่คาดว่าจะออกมาในสัปดาห์หน้า ผสานนโยบายระยะยาว ที่จะเร่งการลงทุนโครงสร้างพื้นฐานที่ต่อเนื่อง สะท้อนจากการแบ่งสัญญา TOR มอเตอร์เวย์ พัทยา-มาบตาพุด 1.4หมื่นล้านบาท ออกเป็น 14 สัญญา ขณะที่เดือนนี้การลงทุนภาครัฐให้จับตา 1) รถไฟไทย-จีน ปลายเดือน กย นี้ และ 2) รถไฟฟ้าสายสีส้ม  ปัจจัยดังกล่าวจะหนุนกิจกรรมทางเศรษฐกิจของไทยในช่วงปลายปีนี้น่าจะมีสัญญาฟื้นตัว
 ขณะที่ Downside ตลาด ยังให้น้ำหนักในประเด็นราคาน้ำมัน โดยนักวิเคราะห์กลุ่มพลังงานได้มีการปรับสมมติฐานราคาน้ำมันดิบปี 2015 และระยะยาวใหม่ จากเดิม 62เหรียญฯ และ 73เหรียญฯ ลงสู่ 52เหรียญฯ และ 60เหรียญฯ ตามลำดับ จะทำให้กำไรตลาดในปี 2015 และ 2016 หายไปราว 2.7หมื่นล้านบาท และ 6.1หมื่นล้านบาท กดดัน EPS ตลาดในปี 2015 และ 2016 ลดลงเหลือ 92.5บาทต่อหุ้น และ 105บาทต่อหุ้น ตามลำดับ ทำให้แนวรับกรณีเลวร้าย ที่ Equity Risk Premium(ERP) ระดับ 5.19%(LT-Avg.)  จะอยู่ที่ระดับ 1300จุด+/- จากปัจจัยดังกล่าวทำให้ประเมิน SET ในเดือนนี้จะฟื้นตัว สู่แนวต้าน 1420/1436จุด (Best1450จุด) โดยมีแนวรับที่ 1350/1336จุด(Worst case 1300จุด)
กลยุทธ์ลงทุนแนะนำนักลงทุนเพิ่มน้ำหนักหุ้น 5% สู่ 85% หลัง SET ย่อสู่ 1300จุด ในเดือนก่อน คาดแนวโน้มเดือน กย 2015 นี้ SET จะฟื้นตัวสู่ต้าน 1420/1436จุด ซึ่งจะเป็นจุดที่พิจารณาลดน้ำหนักการลงทุนลง 5-10% โดยกลุ่มที่จะนำตลาดจะอิงนโยบายรัฐฯ คือ กลุ่มค้าปลีก(HMPRO, GLOBAL, CPALL) และรับเหมา(ITD, CK, STEC) ผสานกลุ่ม BANK (KTB, KBANK) &amp; ICT(ADVANC, INTUCH) ผสาน Mid-small Cap ในกลุ่มรับเหมา (UNIQ, SCP, CCP, PYLON)  Leasing (GCAP, TK, GL, SAWAD, MTLS)
ส่วนนักลงทุนระยะกลาง-ยาว มากกว่า 3เดือน แนะนำลงทุนหุ้นท่องเที่ยว(AOT, ERW, MINT, CENTEL, CPN) ส่วนหุ้นที่คาดว่าจะ Underperform ในเดือนนี้คาด OIL(PTTEP), MEDIA(BEC) ที่แนวโน้มกำไรอ่อนตัว โดย Portfolio Top picks SEP 15 ITD, CK, HMPRO, GLOBAL, TVT, KAMART  / Dark Horse CPALL, TKS, SPA, DEMCO, AGE  ส่วนนักลงทุนระยะกลาง-ยาว แนะสะสมหุ้น 3Q15 Top Picks PLANB, GCAP, ROBINS, TPCH  